|  |
| --- |
| **Budapest Főváros VII. kerület Erzsébetváros Önkormányzat Képviselő-testülete**  **dr. Kispál Tibor képviselő**  **Beregi Balázs képviselő** |

**M Ó D O S Í T Ó I N D Í T V Á N Y**

**a Képviselő-testület 2025. május 21-ei rendes ülésének**

**21. napirendi pontjához**

**Tisztelt Képviselő-testület!**

Támogatjuk az előterjesztők javaslatát miszerint a Képviselő-testület kérje fel Budapest Főváros Közgyűlését, hogy a hétvégi munkaszüneti napokon is Külső-Erzsébetvárosban - azaz a Rottenbiller utca, Thököly út, Dózsa György út és Városligeti fasor által határolt területen, beleértve a határoló tereket és utcákat - a parkolás fizetős legyen.

Erzsébetváros teljes közigazgatási területén az életvitelszerűen itt élő gépkocsi tulajdonosok számára szembe kell nézni azokkal a parkolási problémákkal melyeket az előterjesztők felsoroltak. Középső- és Belső Erzsébetváros esetében amellett, hogy a szűken épített városszövet élhetőségének javítására, humanizálására kell törekedni, az itt élő lakosság közlekedéssel, gépjárművek parkoltatásával kapcsolatos problémáit sem hagyhatjuk figyelmen kívül.

Módosító indítványuk arra irányul, hogy a hétvégi szabadnapokon kerületünkbe érkező, Középső- és Belső Erzsébetváros utcáin parkoló vendég autósok számára is életszerű alternatíva legyen a tömegközlekedést választani a saját gépjárművek használata és itt parkoltatása helyett.

Kérjük a Tisztelt Képviselő-testületet, hogy a módosító indítványt megtárgyalni, és az eredetileg kipostázott határozati javaslat helyett, jelen módosító indítvány szerinti határozati javaslatot szíveskedjen támogatni!

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (V.21.) határozata az erzsébetvárosi közterületi fizető parkolás hétvégi kiterjesztése tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. felkéri Budapest Főváros Közgyűlését a Budapest Főváros Közgyűlése 30/2010. (VI. 4.) önkormányzati rendelete 3. § (3) bekezdés a) és b) pontok szerinti „A” és „B” várakozási övezetének Budapest Főváros VII. kerület Erzsébetváros közigazgatási területén, beleértve a határoló tereket és utcákat, a közterületi fizető parkolás hétvégi kiterjesztésére.
2. felkéri a Polgármestert, hogy a döntésről tájékoztassa Budapest Főváros Közgyűlését, valamint kezdeményezzen egyeztetést Budapest Főváros Önkormányzata Főpolgármesterével a hétvégi fizető parkolás kialakítására vonatkozóan.

**Felelős:** Niedermüller Péter polgármester

**Határidő:** 1. pont tekintetében 2025. május 21.

1. pont tekintetében 2025. június 30.

Budapest, 2025. május 16.

**dr. Kispál Tibor Beregi Balázs**

képviselő képviselő